b"\n_START_ARTICLE_\nLlu\xc3\xads No\xc3\xablle i Baucis\n_START_SECTION_\nFons personal\n_START_PARAGRAPH_\nPart del seu fons personal es conserva a l'Arxiu Fotogr\xc3\xa0fic de Barcelona. El fons cont\xc3\xa9 fotografies realitzades per Llu\xc3\xads No\xc3\xablle. Imatges que esdevenen un retrat costumista de l'\xc3\xa8poca. Al marge de la radiografia amable de les escenes familiars i els seus viatges per Europa, Estats Units o el pr\xc3\xb2xim Orient, tamb\xc3\xa9 hi ha, a contrapunt, temes m\xc3\xa9s marginals com ara els sense sostre de les grans ciutats o la vida a les barraques. El fons, a m\xc3\xa9s a m\xc3\xa9s, recull un petit bloc de fotografies d'autor desconegut que mostren diferents aspectes de l'Exposici\xc3\xb3 Internacional de Barcelona de 1929. Es tracta d'un fons interessant perqu\xc3\xa8 presenta un conjunt homogeni de fotografies realitzades sota la mirada d'un fot\xc3\xb2graf amateur."